Държавен вестник, бр. 32, 2026 г., стр. 13

БРОЙ  32	
Д Ъ Р Ж А В Е Н  В Е С Т Н И К 	
СТР.  13   
с превозвачи за поемане на задължения за 
извършване на услуги от общ икономически 
интерес с железопътен транспорт.
Раздел III
Възлагане на задължение за извършване 
на услуги от общ икономически интерес за 
превоз на пътници с автомобилен транспорт
Чл. 42. (1) Задължение за извършване 
на услуга от общ икономически интерес за 
превоз на пътници с автомобилен транспорт, 
включително превоз по заявка, се възлага въз 
основа на решение на общинския съвет от 
кмета на съответната община след сключване 
на договор по проведена процедура по Закона 
за концесиите или по Закона за обществените 
поръчки, в съответствие с Регламент (ЕО) 
№ 1370/2007.
(2) Договор за извършване на услуга по 
ал. 1 може да се възложи пряко при условия­
та на чл. 5, параграф 2, 4 и 5 от Регламент 
(ЕО) № 1370/2007. При възлагане на дого­
вор по чл. 5, параграф 5 от Регламент (ЕО) 
№ 1370/2007 областният управител разрешава 
прилагането на спешната мярка и определя 
вида є.
(3) При възлагане на задължение за из­
вършване на услуга от общ икономически 
интерес за превоз на пътници с автомоби­
лен транспорт по редовни линии от общата 
транспортна схема се спазва принципът за 
равнопоставеност, освен ако двете крайни 
общини не определят друго.
(4) Съдържанието на договорите и мини­
малните стандарти за качество на превозните 
услуги се определят с наредбата по чл. 23.
Раздел IV
Възлагане на задължение за извършване на 
услуги от общ икономически интерес за превоз 
на пътници по вътрешни водни пътища или 
морски каботаж
Чл. 43. (1) Задължение за извършване на 
услуга от общ икономически интерес за превоз 
на пътници по вътрешни водни пътища или 
морски каботаж се изпълнява въз основа на 
договор за поемане на задължение за услуга 
от общ икономически интерес, който има 
за цел постигане на определено равнище в 
транспортното обслужване и цени за даден 
вид транспортни услуги.
(2) Задълженията за извършване на услуги 
по ал. 1 се възлагат чрез договор с продължи­
телност до 5 години, сключен между министъра 
на транспорта и съобщенията или оправомо­
щено от него лице и съответния превозвач, 
въз основа на решение на Министерския съвет 
за възлагане на услугата. 
(3) В договора по ал. 2 се определят ви­
довете услуги и редът за тяхното отчитане, 
периодичността, минималните стандарти за 
качество на превозната услуга и обемът на 
превозите, цените и специалните ценови об­
лекчения и свързаните с тях компенсационни 
механизми.
(4) Условията и редът за сключване на 
договор за извършване на услуга от общ ико­
номически интерес за превоз на пътници по 
вътрешни водни пътища или морски каботаж 
се определят с наредба, издадена от министъра 
на транспорта и съобщенията.
Раздел V
Възлагане на задължение за извършване на 
услуги от общ икономически интерес за превоз 
на пътници с въздушен транспорт
Чл. 44. (1) Задължението за извършване 
на услуги от общ икономически интерес за 
превоз на пътници с въздушен транспорт се 
възлага с договор, сключен между министъра 
на транспорта и съобщенията или оправомо­
щено от него лице и съответния въздушен 
превозвач.
(2) Договорът по ал. 1 определя вида на 
услугата, реда за нейното извършване и отчи­
тане, срокa на действие на договора, прави­
лата за неговото изменение и прекратяване, 
периодичността на извършване на услугата и 
обема на превозите, минималните стандарти 
за качество на превозната услуга, санкции­
те при неизпълнение, както и обективните 
и прозрачни параметри за изчисляване на 
субсидиите за компенсиране, когато такива 
се предоставят.
(3) Условията и редът за възлагане на 
задължение за извършване на услуга от общ 
икономически интерес за превоз на пътници 
по въздушни линии и за сключване на дого­
вора по ал. 2 се определят с наредба, издадена 
от министъра на транспорта и съобщенията.
Раздел VI
Ключови показатели за ефективност при 
възлагане на задължение за извършване 
на услуга от общ икономически интерес за 
превоз на пътници
Чл. 45. (1) При възлагане на задължение за 
извършване на услуги от общ икономически 
интерес за превоз на пътници с железопътен 
транспорт, включително трамваен транспорт 
и метро, автомобилен транспорт, транспорт 
по вътрешни водни пътища или морски кабо­
таж, въздушен транспорт, както и при превоз 
на пътници по заявка се определят ключови 
показатели за ефективност.
(2) Показателите за ефективност по ал. 1 
включват: 
1. точност (възможен брой закъснения);
2. редовност (реализирани спрямо плани­
рани превози, отменени превози);
3. достъпност за хора с увреждания и за 
хора с намалена подвижност;